‘Seksuele teistering’ teen ANC-woordvoerder ondersoek | Maroela Media
ŉ Storm woed om die kop van Pula Mabe, nasionale woordvoerder van die ANC, nadat ŉ intern by die party hom van seksuele teistering beskuldig het.
Die ANC het Maandag in ŉ kort verklaring bevestig dat ŉ klag verlede week by sy hoofkantoor aanhangig gemaak is. ŉ Griewepaneel is op die been gebring en die saak sal na verwagting in die week aangehoor word.
“Totdat die interne prosesse afgehandel is, sal die ANC nie kommentaar lewer oor die gronde van hierdie bewerings nie,” lui die verklaring.
Dit het egter reeds in die media uitgekom dat Mabe se 26-jarige persoonlike assistent die klagte teen hom gelê het. EWN berig die vrou het ŉ brief van 14 bladsye aan Jessie Duarte, die ANC se adjunk-sekretaris-generaal, geskryf waarin sy om ingryping pleit.
Die vrou beweer Mabe het haar op minstens twee geleenthede seksueel geteister en dat hul werksverhouding versuur het toe sy hom weggewys het. Volgens EWN beweer die vrou onder meer Mabe het haar hotelkamer in die middel van die nag binnegekom, op suggestiewe wyse aan haar gevat en tydens ŉ ANC-geleentheid daarop aangedring om in haar hotelkamer te werk.
Hier gaan niks van kom nie…
Stem saam, normale optrede is nie strafbaar en ook nie nuuswaardig.
Ek wil my nie uitspreek oot sy skuld of onskuld nie. Maar daar is 2 faksies in die ANC. En hierdie klag is ‘n kragtige wapen om iemand te neutraliseer. Dit het al voorheen gewerk.
christ · 3 maande gelede
dis altyd die anc mense wat so korrup is, wat dit ook al is waaroor dit gaan.
Hoekom het sy nie ‘n klagte by haar naaste polisie stasie gaan maak teen die persoon nie. Hoekom by die anc wat hom net gaan waarsku en haar uit die party gaan skop. Verstaan nie hoe hulle operate nie
Die ANC sal hom beskerm soos die geskiedenis ons leer